amanoisuno/poet huggingface dataset:
長寧公主宅流杯 景龍文館士
憑高瞰迥足怡心，菌閣桃源不暇尋。餘雪依林成玉樹，殘霙點岫即瑤岑。
侍宴桃花園詠桃花應制 神龍從臣
源水叢花無數開，丹跗紅萼間青梅。從今結子三千歲，預喜仙遊複摘來。
玉龍子詩 天寶時人
聖運潛符瑞玉龍，自興雲雨更無蹤。不如渭水沙中得，爭保鑾輿複九重。
寄兄 僖宗北省官
涉江今日恨偏多，援筆長籲欲奈何。倘使淚流西去得，便應添作錦江波。
題屈原祠 洪州將軍
蒼藤古木幾經春，舊祀祠堂小水濱。行客謾陳三酎酒，大夫元是獨醒人。
題端正樹 貞元文士
昔日偏沾雨露榮，德皇西幸賜嘉名。馬嵬此去無多地，合向楊妃塚上生。
寄內詩 河北士人
握筆題詩易，荷戈征戍難。慣從鴛被暖，怯向雁門寒。瘦盡寬衣帶，啼多漬枕檀。試留青黛著，回日畫眉看。
代妻答詩 河北士人
蓬鬢荊釵世所稀，布裙猶是嫁時衣。胡麻好種無人種，合是歸時底不歸。
丙申歲詩 元和舉子
元和天子丙申年，三十三人同得仙。袍似爛銀文似錦，相將白日上青天。
刺安南事詩 懿宗朝舉子
南荒不擇吏，致我交趾覆。聯綿三四年，致我交趾辱。懦者鬥則退，武者兵益黷。軍容滿天下，戰將多金玉。刮得齊民瘡，分為猛士祿。雄雄許昌師，忠武冠其族。去為萬騎風，住為一川肉。時有殘卒回，千門萬戶哭。哀聲動閭裏，怨氣成山谷。誰能聽鼓聲，不忍看金鏃。念此堪淚流，悠悠潁川綠。
歌 白衫舉子
執板狂歌乞個錢，塵中流浪且隨緣。直饒到老常如此，猶勝危時弄化權。
睹野花思京師舊游 唐末朝士
曾過街西看牡丹，牡丹才謝便心闌。如今變作村園眼，鼓子花開也喜歡。
哥舒歌 西鄙人
北斗七星高，哥舒夜帶刀。至今窺牧馬，不敢過臨洮。
答人 太上隱者
偶來松樹下，高枕石頭眠。山中無曆日，寒盡不知年。
向竹吟 黃山隱
積塵為太山，掬水成東海。富貴有時乖，希夷無日改。絳節出崆峒，霓衣發光彩。古者有七賢，六個今何在。
歌 婺州山中人
靜居青嶂裏，高嘯紫煙中。塵世連仙界，瓊田前路通。
五子之歌 同穀子
邦惟固本自安寧，臨下常須馭朽驚。何事十旬遊不返，禍胎從此召殷兵。酒色聲禽號四荒，那堪峻宇又雕牆。靜思今古為君者，未或因茲不滅亡。唯彼陶唐有冀方，少年都不解思量。如今算得當時事，首為盤游亂紀綱。明明我祖萬邦君，典則貽將示子孫。惆悵太康荒墜後，覆宗絕祀滅其門。仇讎萬姓遂無依，顏厚何曾解忸怩。五子既歌邦已失，一場前事悔難追。
獻公佐詩 崔公佐客
破額襆頭衫也穿，使君猶許對華筵。今朝幸倚文章守，遮莫青蛾笑揭天。
贈妓茂英 洛中舉子
憶昔當初過柳樓，茂英年小尚嬌羞。隔窗未省聞高語，彈弦酌酒話前事，零落碧雲生暮愁。
又贈 洛中舉子
少插花枝少下籌，須防女伴妒風流。坐中若打占相令，除卻尚書莫點頭。
寄故姬 江陵士子
陰雲冪冪下陽臺，惹著襄王更不回。五度看花空有淚，惆悵高麗坡底宅，春光無複下山來。
吟 織錦人
學織繚綾功未多，亂拈機杼錯拋梭。莫教官錦行家見，把此文章笑殺他。
句 織錦人
如今不重文章士，莫把文章誇向人。
送南中尉 吏部選人
羨君初拜職，嗟我獨無名。且是正員尉，全勝兼試卿。
題紫微觀 建業蔔者
昨日朝天過紫微，醮壇風冷杏花稀。碧桃泥我傳消息，何事人間更不歸。
題鄧仙客墓 天嶠遊人
鶴老芝田雞在籠，上清那與俗塵同。既言白日升仙去，何事人間有殯宮。
題故翠微宮 驪山遊人
翠微寺本翠微宮，樓閣亭台幾十重。天子不來僧又去，樵夫時倒一株松。
吟 衡州舟子
野鵲灘西一棹孤，月光遙接洞庭湖。堪嗟回雁峰前過，望斷家山一字無。
月夜 華山老人
澗水泠泠聲不絕，溪流茫茫野花發。自去自來人不知，歸時常對空山月。
終南 終南山翁
霜鶴鳴時夕風急，亂鴉又向寒林集。此君輟棹悲且吟，獨對蓮花一峰立。
大慶堂賜宴元璫有詩呈吳越王 吳越人
非為親賢展綺筵，恒常甯敢恣遊盤。綠搓楊柳綿初軟，笙歌風緊人酣醉，卻繞珍叢爛熳看。
又和 吳越人
櫻桃花下會親賢，風遠銅壺轉露盤。蝶下粉牆梅乍折，狂簡斐然吟詠足，卻邀群彥重吟看。
再和 吳越人
我有嘉賓宴乍歡，畫簾紋細鳳雙盤。影籠沼沚修篁密，櫻桃零落紅桃媚，更俟旬餘共醉看。
重和 吳越人
冷宴殷勤展小園，舞鞇柔軟彩虯盤。篸花盡日疑頭重，文章天子文章別，八采盧郎未可看。
禦制春遊長句 吳越人
天意分明道已光，春遊嘉景勝仙鄉。玉爐煙直風初靜，黃鶯歷歷啼紅樹，紫燕關關語畫梁。低檻晚晴籠翡翠，比屋管弦呈妙曲，連營羅綺鬥時妝。全吳霸越千年後，